ଭୁବନେଶ୍ୱର, ଅକ୍ଟୋବର ୪ (ଲୋକାଲ ୱାୟାର): ଓଡ଼ିଶାରେ ହାତୀ-ମଣିଷ ଲଢ଼େଇ ଚରମସୀମାରେ ପହଞ୍ଚିଛି । ଚଳିତ ବର୍ଷ ହାତୀ ଆକ୍ରମଣରେ ୫୯ ଜଣଙ୍କ ମୃତ୍ୟୁ ହୋଇଛି ।
ରାଜ୍ୟ ସରକାରଙ୍କ ତଥ୍ୟ ଅନୁଯାୟୀ ଚଳିତ ବର୍ଷ ଏପ୍ରିଲ ୧ରୁ ସେପ୍ଟେମ୍ବର ୩୦ ମଧ୍ୟରେ ୩୩ ହାତୀଙ୍କ ମୃତ୍ୟୁ ହୋଇଛି । ଗତ ୧୮ ମାସ ମଧ୍ୟରେ ରାଜ୍ୟ ୧୨୪ ହାତୀଙ୍କୁ ହରାଇଲାଣି ।
୨୦୧୮-୧୯ ବର୍ଷରେ ରାଜ୍ୟରେ ସର୍ବାଧିକ ୯୧ ହାତୀଙ୍କ ମୃତ୍ୟୁ ହୋଇଥିବା ବେଳେ ୩୬ଟି ମୃତ୍ୟୁ ଅସ୍ୱାଭାବିକ ଓ ୨୭ ହାତୀ ମୃତ୍ୟୁର କାରଣ ଜଣା ପଡ଼ିନାହିଁ ।
ଏହି ସମୟ ମଧ୍ୟରେ ହାତୀ ଆକ୍ରମଣରେ ୯୨ ଜଣ ପ୍ରାଣ ହରାଇଛନ୍ତି ।ଚଳିତ ବର୍ଷ ବିଦ୍ୟୁତ ଆଘାତରେ ସର୍ବାଧିକ ହାତୀଙ୍କ ମୃତ୍ୟୁ ହୋଇଛି ।
୨୪ଟି ହାତୀ ମୃତ୍ୟୁ ମଧ୍ୟରୁ ୧୨ଟି ହାତୀ ଝୁଲୁଥିବା ତାର ସଂସ୍ପର୍ଶରେ ଆସି ପ୍ରାଣ ହରାଇଥିବା ବେଳେ ବାକିତକ ହାତୀ ଶିକାର ପାଇଁ ବିଛା ଯାଇଥିବା ତାର ଯୋଗୁ ପ୍ରାଣ ହରାଇଛନ୍ତି ।
ଢେଙ୍କାନାଳର କମଳାଙ୍ଗ ନିକଟରେ ୨୭ ଅକ୍ଟୋବରରେ ୭ଟି ହାତୀ ବିଦ୍ୟୁତ ଆଘାତରେ ପ୍ରାଣ ହରାଇଥିଲେ । ଭାରତର ବନ୍ୟ ପ୍ରାଣୀ ଇତିହାସରେ ଏହା ସବୁଠାରୁ ବଡ଼ ଘଟଣା ଥିଲା ।
ଉପଲବ୍ଧ ତଥ୍ୟ ଅନୁଯାୟୀ ଏପ୍ରିଲ ୨୦୧୦ରୁ ଏଯାବତ ୭୨୭ଟି ହାତୀଙ୍କ ମୃତ୍ୟୁ ହୋଇଛି । ଏହି ମୃତ୍ୟୁର ୩୫ ପ୍ରତିଶତ ବା ୨୫୭ଟି ମୃତ୍ୟୁ ଅପ୍ରାକୃତିକ କାରଣରୁ ହୋଇଛି ।
ଏହି ସମୟ ମଧ୍ୟରେ ବିଦ୍ୟୁତ ତାର ସଂସ୍ପର୍ଶରେ ୧୧୩ଟି ହାତୀଙ୍କ ମୃତ୍ୟୁ ହୋଇଥିବା ବେଳେ ୭୭ଟି ଶିକାର ଯୋଗୁ ପ୍ରାଣ ହରାଇଛନ୍ତି ।
ଶିକାରୀଙ୍କ ବିଷ ଜନ୍ତାରେ ପଡ଼ି ୨୬ ହାତୀଙ୍କ ମୃତ୍ୟୁ ହୋଇଥିବା ବେଳେ ୨୭ ହାତୀ ଦ୍ରୁତଗାମୀ ଟ୍ରେନ ଧକ୍କାରେ ପ୍ରାଣ ହରାଇଛନ୍ତି ।
ସେହିପରି ଜାତୀୟ ରାଜପଥରେ ଗାଡ଼ି ଧକ୍କାରେ ପାଞ୍ଚଟି ହାତୀଙ୍କ ମୃତ୍ୟୁ ଓ ମନୁଷ୍ୟକୃତ ଭିତ୍ତିଭୂମି ଯେପରିକି ଖୋଲା କୂଅ ଓ ଜଳସେଚନ ପ୍ରକଳ୍ପରେ ପଡ଼ି ୧୦ଟି ହାତୀଙ୍କ ମୃତ୍ୟୁ ହୋଇଛି ।
ହାତୀଙ୍କ ଅସ୍ୱାଭାବିକ ମୃତ୍ୟୁ ରୋକିବାକୁ ସରକାର ଆଖିଦୃଶିଆ ପଦକ୍ଷେପ ନେଉନାହାନ୍ତି ବୋଲି ବନ୍ୟପ୍ରାଣୀ କର୍ମକର୍ତ୍ତାମାନେ ଅଭିଯୋଗ କରନ୍ତି । ଏପରି ଶହ ଶହ ସ୍ଥାନ ଅଛି ଯେଉଁଛି ବିଦ୍ୟୁତ ତାର ଝୁଲି ରହିଛି ।
ବିଦ୍ୟୁତ ତାର ବ୍ୟବହାର କରି ହାତୀ ଶିକାର ରୋକିବାକୁ ରାତି ପାଟ୍ରୋଲିଂ ଜୋରଦାର ହେଉନାହିଁ ବୋଲି ବନ୍ୟପ୍ରାଣୀ କର୍ମକର୍ତ୍ତା ବିଶ୍ୱଜିତ ମହାନ୍ତି କହିଛନ୍ତି ।
ବିପଦଶଙ୍କୁଳ ରେଳ ଲାଇନ ପାଖରେ ଅଣ୍ଡରପାସ୍ ନିର୍ମାଣକୁ ରାଜ୍ୟ ସରକାର ଗୁରୁତ୍ୱ ଦେଉନାହାନ୍ତି ଓ ହାତୀ ତଥା ଅନ୍ୟ ବନ୍ୟପ୍ରାଣୀଙ୍କ ସୁରକ୍ଷିତ ଚଳପ୍ରଚଳ ପାଇଁ ରାସ୍ତା ଯୋଗାଇ ଦିଆଯାଉନାହିଁ ବୋଲି ସେ କହିଛନ୍ତି ।
ଏହି ଐତିହ୍ୟବାହୀ ପଶୁଙ୍କ ସୁରକ୍ଷା ଏବେ ବିପଦରେ । ମାଇନିଂ, ଚାଷ, ଶିଳ୍ପ, ସହରୀକରଣ ଯୋଗୁ ହାତୀଙ୍କ ବାସସ୍ଥାନ ଅତିକ୍ରମଣ ହେଉଛି । ଜଳସେଚନ କେନାଲ, ରେଳ ଲାଇନ ଓ ଖଣି ଯୋଗୁ ସେମାନଙ୍କ ଚିରାଚରିତ ଚଳପ୍ରଚଳ ରାସ୍ତା ନଷ୍ଟ ହେଉଛି ।
୧୯୭୯ରେ ଓଡ଼ିଶାରେ ୨୦୪୪ ହାତୀ ଥିବା ବେଳେ ଏହି ସଂଖ୍ୟା ଏବେ ୧୯୭୬କୁ ଖସି ଆସିଛି ।
ଜାତୀୟ ଐତିହ୍ୟବାହୀ ପଶୁଙ୍କ ସୁରକ୍ଷା ପାଇଁ ସରକାର ଜରୁରି ପଦକ୍ଷେପ ନେବା ଉଚିତ ବୋଲି ବନ୍ୟପ୍ରାଣୀ କର୍ମକର୍ତ୍ତା ମତ ଦେଇଛନ୍ତି ।
ରାଜ୍ୟ ସରକାର ହାତୀ ଓ ମଣିଷଙ୍କ ସୁରକ୍ଷା ପାଇଁ ପଦକ୍ଷେପ ନେଇଛନ୍ତି । ଜନବସତିଗୁଡ଼ିକୁ ହାତୀ ଅନୁପ୍ରବେଶ କରୁଥିବା ସ୍ଥାନଗୁଡ଼ିକ ଚିହ୍ନଟ ହୋଇଛି ।
ହାତୀଙ୍କୁ ଦୂରେଇ ରଖିବା ପାଇଁ ସ୍କ୍ୱାଡ୍ ମୁତୟନ ହୋଇ ଦିନରାତି କାମ କରୁଛନ୍ତି । ବିପଦସଙ୍କୁଳ ଅଞ୍ଚଳରେ ଟ୍ରେଞ୍ଚ୍ ଖୋଳାଯାଇ ହାତୀ ଅନୁପ୍ରବେଶ ରୋକା ଯାଉଛି ବୋଲି ଚନ୍ଦକା- ଡମପଡା ଡିଏଫଓ କେଦାର କୁମାର ସ୍ୱାଇଁ କହିଛନ୍ତି ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
